b'\n_START_ARTICLE_\nTor Halstvedt\n_START_SECTION_\nPolitisk engasjement\n_START_PARAGRAPH_\nHalstvedt var p\xc3\xa5 1970-tallet aktiv i ml-bevegelsen. Han var engasjert i Solidaritetskomiteen for Vietnam og var aktiv i arbeidet med utgivelsen av Solkoms blad For Vietnam. En tid hadde han vervet som formann i Vennskapssambandet Norge-Kampuchea. Halstvedt br\xc3\xb8t med AKP(m-l) i 1981, og tok avstand fra partiets st\xc3\xb8tte til R\xc3\xb8de Khmer._NEWLINE_Som skribent har den tidligere jernarbeideren i mange sammenhenger hevdet at arbeiderklassens stemme ikke blir h\xc3\xb8rt i norsk offentlighet: \xc2\xabForakten for fysisk arbeid, forakten for det arbeidende mennesket er den st\xc3\xb8rste trusselen mot demokratiet i dag\xc2\xbb. Selv har han opplevd \xc3\xa5 bli refusert mer enn 250 ganger, og hans bok Refusert ble lansert med undertittelen \xc2\xabEn fortelling om \xc3\xa5 falle utenfor den akademiske, litter\xc3\xa6re andedam.\xc2\xbb'